b'\n_START_ARTICLE_\nDorking (h\xc3\xb8nserace)\n_START_PARAGRAPH_\nDorking er en tung h\xc3\xb8nserace, som stammer fra England. Dorking stammer sandsynligvis fra h\xc3\xb8ns som romerne tog med sig til England i 54 f. kr. Den er opkaldt efter et engelsk grevskab. Den er m\xc3\xa5ske en af verdens bedste h\xc3\xb8nseracer, n\xc3\xa5r det g\xc3\xa6lder k\xc3\xb8dproduktion. Kroppen er stor og fyldig, og det er en af de tungeste racer, som findes. K\xc3\xb8det er hvidt og af h\xc3\xb8j kvalitet. Dorking er en god \xc3\xa6gl\xc3\xa6gger, og den ruger gerne kyllinger ud. Dorking er rolig og besindig af natur og nem at t\xc3\xa6mme. Den trives ikke i et fugtigt og koldt klima, og den store kam er specielt f\xc3\xb8lsom overfor kulde. Dorking er blevet brugt til \xc3\xa5 fremavle Faverolles og Sussex. Dv\xc3\xa6rgvarianten stammer ogs\xc3\xa5 fra England. \xc3\x86ggene er hvide og vejer 55 gram (35 gram for dv\xc3\xa6rg). Hanen vejer 4,5\xe2\x80\x936 kg og h\xc3\xb8nen3\xe2\x80\x934,5 kg. For dv\xc3\xa6rgenes vedkommende vejer hanen 1 kg og h\xc3\xb8nen 900 gram. Dorking har ydermere 5 t\xc3\xa6er ligesom Faverolles.'